Սմբատն	սպառնաց, թե	ամեն	ջանք	գործ	կդնի	ապացուցելու, որ	պարտաթղթերը	խարդախ	են. կհրավիրի	Պետերբուրգից ամենաառաջին	փաստաբանին, կծախսի	կես	միլիոն, բայց	կապացուցի: Սակայն	Մարութխանյանին	այսպիսի սպառնալիքներով	վախեցնելը	դյուրին	չէր: Նա	ինքը	հենց	վճռել	էր	Պետերբուրգից	փաստաբան	հրավիրել: էհ, բոլորը գիտեն, որ	Միքայելը	եղել	է	շռայլ, փողը	ծախսել	է	ջրի	պես: Գիտեն	նույնպես, որ	Մարկոս	աղան	ժլատ	էր: Որտեղի՞ց	կարող էր	Միքայելն	այնքան	փող	ծախսել, եթե «բարեսիրտ	ազգականը	պարտք	չտար»: